stanford-oval/wikipedia huggingface dataset:
แคปริคอร์นวัน

แคปริคอร์นวัน (อังกฤษ: Capricorn One) ส่วนชื่อภาษาไทย คือ "แผนลวงโลก" เป็นภาพยนตร์กำกับและเขียนบทโดย ปีเตอร์ ไอแฮมส์ (Peter Hyams) เป็นภาพยนตร์ลักษณะชีวิต / วิทยาศาสตร์  / เขย่าขวัญ โดยมีเรื่องราวเกี่ยวโครงการเดินทางสู่ดาวอังคารขององค์การนาซา ล้มเหลว และตกอยู่ในภาวะเสี่ยงอันตราย ดังนั้พวกเขาจึงตัดสินใจกุเรื่องการเดินทางไปเยือนดาวอังคารขึ้นมา โดยที่ต้องปกปิดความลับทั้งหมดเอาไว้
ดูเพิ่ม

ข้อกล่าวหาเรื่องมนุษย์คนแรกเหยียบดวงจันทร์เป็นเรื่องลวง
แคนดี้ แคนดี้ สาวน้อยจอมแก่น

| --- | --- |
แคนดี้ แคนดี้ สาวน้อยจอมแก่น
キャンディ・キャンディ (Kyandi Kyandi)
ชื่อภาษาอังกฤษ: Candy Candy
แนว: ดรามา, โรแมนติก
มังงะ
เขียนโดย: เคียวโกะ มิซูกิ (เรื่อง)  ยูมิโกะ อิการาชิ (ภาพ)
สำนักพิมพ์:  โคดันชะ    วิบูลย์กิจ
วางจำหน่ายตั้งแต่: เมษายน พ.ศ. 2518 – มีนาคม พ.ศ. 2522
จำนวนเล่ม: 9
อนิเมะโทรทัศน์
กำกับโดย: ฮิโรชิ ชิดาระ  เท็ตสึโอะ อิมาซาวะ
อำนวยการสร้างโดย: คาเนทาเกะ โอจิอาอิ ชินอิจิ มิยาซากิ ยูยาเกะ อูซูอิ
เขียนบทโดย: โนโบรุ ชิโรยามะ ชุนอิจิ ยูกิมูโระ
ดนตรีโดย: ทาเกโอะ วาตานาเบะ
สตูดิโอ: โตเอแอนิเมชัน
เครือข่าย:  ทีวีอาซาฮี
ฉาย:  1 ตุลาคม พ.ศ. 2519  –  2 กุมภาพันธ์ พ.ศ. 2522
ตอน: 115
แคนดี้ แคนดี้ สาวน้อยจอมแก่น (ญี่ปุ่น: キャンディ・キャンディ; โรมาจิ: Kyandi Kyandi; อังกฤษ: Candy Candy) เป็นการ์ตูนญี่ปุ่น ผลงานอมตะของ "ยูมิโกะ อิการาชิ" เนื้อเรื่องโดย "เคียวโกะ มิซูกิ" พิมพ์ครั้งแรกที่ญี่ปุ่นในปี พ.ศ. 2518 มีความยาวทั้งสิ้น 9 เล่มจบ ส่วนฉบับภาษาไทยได้รับลิขสิทธิ์โดยสำนักพิมพ์วิบูลย์กิจ จัดพิมพ์เมื่อปี 2537 ในรูปแบบปกแข็ง 5 เล่มจบ แต่ก่อนหน้านั้นเคยจัดพิมพ์โดยสำนักพิมพ์ยอดธิดาในช่วงปี 2522 และ สำนักพิมพ์สยามสปอร์ต (ยุคไม่มีลิขสิทธิ์) 7 เล่มจบ ปัจจุบันจัดว่าเป็นหนังสือการ์ตูนที่เป็นที่ต้องการมาก บางเว็บไซต์มีการจัดประมูลในราคาหลักพัน
แคนดี้ แคนดี้ สาวน้อยจอมแก่น ถูกสร้างเป็นอนิเมะออกอากาศในประเทศญี่ปุ่นเมื่อปี พ.ศ. 2519 และออกอากาศในประเทศไทยเมื่อปี พ.ศ. 2521 และหลังจากนั้นต่อมาอีก 14 ปี ก็ได้มีการจัดทำใหม่เป็นภาพยนตร์อนิเมะสำหรับออกฉายในโรงภาพยนตร์ ความยาว 26 นาที เมื่อปี พ.ศ. 2535
เนื้อเรื่อง

แคนดี้ แคนดี้ สาวน้อยจอมแก่น เป็นเรื่องราวของแคนดี้ ไวท์ เด็กสาวกำพร้าคนหนึ่งที่เติบโตมาในสถานเลี้ยงเด็กกำพร้าเล็กๆ ณ หมู่บ้านแห่งหนึ่งที่รัฐมิชิแกน สหรัฐอเมริกา เมื่ออายุได้ประมาณ 10 กว่าปี แคนดี้ได้ถูกขอไปเป็นเพื่อนคุยให้แก่คุณหนูอิไลซ่าแห่งตระกูลอาเดรย์ แคนดี้ต้องทนกับการกลั่นแกล้งสารพัด แม้จะต้องเจอความลำบากหลายๆประการแต่แคนดี้ก็ยังยิ้มได้เพราะมีเพื่อนที่คอยเป็นกำลังใจให้ทั้ง 3 คนคือ สแตร์ อาร์ชี่ และแอนโธนี่ แห่งตระกูลอันเดร รวมถึงเจ้าชายบนเนินเขาที่แคนดี้เคยเจอเพียงครั้งเดียวเมื่อสมัยเด็กๆ ซึ่งกลายเป็นกำลังใจสำคัญในการที่จะทนต่อสู้กับความลำบาก
วันหนึ่ง แคนดี้ได้กลายมาเป็นลูกบุญธรรมของท่านลุงวิลเลี่ยม ซึ่งเป็นผู้ที่มีอำนาจมากที่สุดในตระกูลอันเดร ชีวิตของแคนดี้เปลี่ยนไปจากหน้ามือเป็นหลังมือ อย่างไรก็ดี ความทุกข์ก็ไม่ได้หายไปจากชีวิตของแคนดี้ เธอต้องสูญเสียคนสำคัญไป สายลมแห่งโชคชะตาได้พัดพาชีวิตของแคนดี้ไปยังอังกฤษ ณ โรงเรียนประจำ แคนดี้ได้พบกับหนุ่มน้อยผู้ซึ่งเป็นทายาทของตระกูลแกรนด์เชสเตอร์ ตระกูลใหญ่แห่งอังกฤษ และเขาคนนี้คือผู้ที่ทำให้ชีวิตของแคนดี้ต้องเปลี่ยนแปลงครั้งใหญ่ สุดท้ายแคนดี้ได้กลับมาที่อเมริกาอีกครั้ง ที่นั่น เธอต้องพบความจริงบางอย่าง ซึ่งเป็นความจริงที่ทำให้ภาพฝันอันแสนไกลของเธอมาปรากฏตรงหน้า
แหล่งข้อมูลอื่น

candycandy.net เว็บไซต์อย่างเป็นทางการของ ยูมิโกะ อิการาชิ (ญี่ปุ่น)
Nagita Keiko Office Home Page เว็บไซต์อย่างเป็นทางการของ เคียวโกะ มิซุกิ (ญี่ปุ่น)
แคนตันทาวเวอร์

| แคนตันทาวเวอร์ 广州塔 Canton Tower |
| --- | --- |
แคนตันทาวเวอร์ในเดือนมิถุนายน ค.ศ. 2022
ที่ตั้งภายในมณฑลกวางตุ้ง
สถิติความสูง
เป็นสิ่งก่อสร้างที่สูงที่สุดในโลก  ตั้งแต่ สิงหาคม ค.ศ. 2009 ถึง มีนาคม ค.ศ. 2011
ก่อนหน้านี้: ซีเอ็นทาวเวอร์
หลังจากนี้: โตเกียวสกายทรี
ข้อมูลทั่วไป
สถานะ: เปิดใช้งาน
ประเภท: ภัตตาคาร หอสังเกตการณ์ และหอกระจายคลื่น
สถาปัตยกรรม: Structural expressionism
ที่อยู่:  เขตไฮ่จู, กว่างโจว, มณฑลกวางตุ้ง
พิกัด: 23°6′32″N 113°19′8″E﻿ / ﻿23.10889°N 113.31889°E﻿ / 23.10889; 113.31889
ลงเสาเข็ม: 2005; 19 ปีที่แล้ว (2005)
เริ่มสร้าง: พฤศจิกายน ค.ศ. 2005
แล้วเสร็จ: 2010; 14 ปีที่แล้ว (2010)
เปิดใช้งาน: 1 ตุลาคม ค.ศ. 2010
ค่าก่อสร้าง: CNY ¥ 2,803,635,000.00   (US$ 450,000,000.00)
ความสูง
ปลายยอด: 600 m (1,982 ft)
หลังคา: 462.1 m (1,516 ft)
ชั้นบนสุด: 488 m (1,601 ft)
ดาดฟ้า: 449 m (1,473 ft)
ข้อมูลทางเทคนิค
จำนวนชั้น: 112   2 ชั้นใต้ดิน
พื้นที่แต่ละชั้น: 114,054 m2 (1,227,700 sq ft)
ลิฟต์: 9
การออกแบบและการก่อสร้าง
สถาปนิก: Information Based Architecture (IBA): มาร์ก เฮเมล, บาร์บารา ควิต
วิศวกรโครงสร้าง: อารัป
เว็บไซต์
www.cantontower.com
อ้างอิง

แคนตันทาวเวอร์ (จีน: 广州塔, อังกฤษ: Canton Tower) หรือชื่ออย่างเป็นทางการคือ หอโทรทัศน์ ดาราศาสตร์และการท่องเที่ยวกว่างโจว (จีน: 广州电视台天文及观光塔, อังกฤษ: Guangzhou TV Astronomical and Sightseeing Tower) เป็นหอคอยสังเกตการณ์อเนกประสงค์ความสูง 600 เมตรในเขตไฮ่จู นครกว่างโจว และเคยเป็นหอคอยที่สูงที่สุดในโลกในช่วงปี พ.ศ. 2552 จนถึงเดือนมีนาคม พ.ศ. 2554 แทนที่ซีเอ็นทาวเวอร์ ก่อนที่จะถูกแซงหน้าโดยโตเกียวสกายทรี แคนตันทาวเวอร์เคยเป็นสิ่งก่อสร้างที่สูงที่สุดในประเทศจีนก่อนที่อาคารเซี่ยงไฮ้ทาวเวอร์จะก่อสร้างแล้วเสร็จเมื่อวันที่ 3 สิงหาคม พ.ศ. 2556 ปัจจุบันแคนตันทาวเวอร์เป็นหอคอยที่สูงเป็นอันดับ 2 และเป็นสิ่งก่อสร้างอิสระที่สูงเป็นอันดับ 5 ของโลก
แคนตันทาวเวอร์ก่อสร้างโดย Guangzhou New Television Tower Group และออกแบบโดยสถาปนิกชาวดัตช์ มาร์ก เฮเมล และ บาร์บารา ควิต จาก Information Based Architecture (IBA) ร่วมกับอารัป ซึ่งเป็นบริษัทที่ปรึกษาด้านการออกแบบ วิศวกรรม และธุรกิจ มีสำนักงานใหญ่อยู่ในลอนดอน สหราชอาณาจักร ต่อมาในปี พ.ศ. 2548 ได้มีการลงเสาเข็มอาคาร หอคอยได้เปิดให้สาธารณชนเข้าชมในวันที่ 1 ตุลาคม พ.ศ. 2553 ก่อนการแข่งขันกีฬาเอเชียนเกมส์ครั้งที่ 16 ที่นครกว่างโจวในเดือนพฤศจิกายน พ.ศ. 2553 โดยหอสังเกตการณ์บนดาดฟ้าได้เปิดอย่างเป็นทางการในเดือนธันวาคม พ.ศ. 2554
แคนตันทาวเวอร์เป็นแหล่งท่องเที่ยวที่สำคัญของนครกว่างโจว โดยจัดสถานที่ท่องเที่ยวระดับ AAAA (4A) ในประเทศจีนตั้งแต่ปี พ.ศ. 2556 บนดาดฟ้าประกอบด้วยบริเวณสังเกตการณ์ที่ความสูง 450 เมตรและ 488 เมตร เครื่องเล่นแนวดิ่งความเร็วสูง (Sky drop) ชิงช้าสวรรค์แนวราบรูปไข่มุก (Bubble tram) ส่วนภายในอาคารมีบริเวณสังเกตการณ์ ร้านอาหาร และโรงภาพยนตร์ นอกจากนี้ยังมีสำนักงานไปรษณีย์ที่อยู่สูงที่สุดในโลก ที่ความสูง 428 เมตร
แกลเลอรี > การก่อสร้าง

กุมภาพันธ์ 2007
พฤศจิกายน 2007
สิงหาคม 2008
มิถุนายน 2009
หลังก่อสร้างเสร็จ – พิธีเปิดเอเชียนเกมส์ 2010
หลังก่อสร้างเสร็จ – มีนาคม 2011
แหล่งข้อมูลอื่น

Canton Tower official website
Canton Tower official website :: GzTvTower.info
สารสนเทศภูมิศาสตร์เกี่ยวกับ แคนตันทาวเวอร์ ที่ โอเพินสตรีตแมป
| ก่อนหน้า |  | แคนตันทาวเวอร์ |  | ถัดไป |
| --- | --- | --- | --- | --- |
| ซีเอ็นทาวเวอร์ |  | หอคอยที่สูงที่สุดของโลก  (2553-2555) |  | โตเกียวสกายทรี |
แผนภาพแสดงหอคอยที่สูงที่สุดในโลก แคนตันทาวเวอร์อยู่ลำดับที่ 2
มาสคอตประจำแคนตันทาวเวอร์ "เสี่ยวหมันเยา" (小蛮腰; 'เอวเล็ก') ซึ่งตั้งชื่อตามชื่อเล่นของหอคอย
แคมปิงเวิลด์สเตเดียม

| --- | --- |
"Orlando Citrus Bowl"
Camping World Stadium in 2015
th
ชื่อเดิม: Orlando Stadium (1936–1946) Tangerine Bowl (1947–1975) Citrus Bowl (1976) Orlando Stadium (1977–1982) Florida Citrus Bowl (1983–2013) Orlando Citrus Bowl (2014–2016)
ที่อยู่: 1 Citrus Bowl Place
ที่ตั้ง: Orlando, Florida
พิกัด: 28°32′21″N 81°24′10″W﻿ / ﻿28.53917°N 81.40278°W﻿ / 28.53917; -81.40278
เจ้าของ: City of Orlando
ผู้ดำเนินการ: Orlando Venues
ความจุ: Football: 8,900 (1936–1952) 10,900 (1952–1968) 15,900 (1968–1975) 52,000 (1976–1989) 65,438 (1989–2014)  65,000 (2014–) Soccer: 19,500 (expandable)
ขนาดสนาม: 120 yds × 53.3 yds (football) 114 yds × 74 yds (soccer)
พื้นผิว: AstroTurf GameDay Grass 3D (2010–present) Grass (1936–2009)
การก่อสร้าง
ลงเสาเข็ม: 1936
เปิดใช้สนาม: 1936
ปรับปรุง: 1999–2002, 2014
ต่อเติม: 1952, 1968, 1974–76, 1989, 1999–2002
งบประมาณในการก่อสร้าง: 1936: US$115,000 ($2.25 ล้าน in 2021 dollars) 1989 renovation: US$38 million ($83.1 ล้าน in 2021 dollars) 2014 renovation: US$207 million
การใช้งาน
 College football Citrus Bowl (1947–present) UCF Knights (1979–2006) Camping World Bowl (2001–present) Cure Bowl (2015–present) Professional football Orlando Broncos (SFL; 1962–1963) Orlando Panthers (CFL; 1966–1970) Florida Blazers (WFL; 1974) Orlando Americans (AFA; 1981) Orlando Renegades (USFL; 1985) Orlando Thunder (WLAF; 1991–1992) Orlando Rage (XFL; 2001) Florida Tuskers (UFL; 2009–2010) Orlando Fantasy (LFL; 2011) Soccer Orlando Sundogs (USL 1; 1997) Orlando City SC (USL Pro; 2011–2013) Orlando City SC (MLS; 2015–2016) Orlando Pride (NWSL; 2016)
แคมปิงเวิลด์สเตเดียม (อังกฤษ: Camping World Stadium) หรือที่รู้จักกันดีในชื่อ Orlando Citrus Bowl เป็นสนามกีฬาที่ตั้งอยู่ในเมืองออร์แลนโด ,รัฐฟลอริดา สหรัฐอเมริกา สนามกีฬาตั้งอยู่ในย่านทะเลสาบตะวันตกของDowntown Orlando ทางตะวันตกของสิ่งอำนวยความสะดวกด้านกีฬาและความบันเทิงใหม่ๆ ได้แก่ Amway Center ,Dr. Phillips Center for the Performing Arts และOrlando City Stadium สนามนี้เปิดใช้ครั้งแรกในปี 1936 ในชื่อ Orlando Stadium และยังเป็นที่รู้จักในชื่อ Tangerine Bowl และ Florida Citrus Bowl
สนามกีฬาเป็นสถานที่บ้านปัจจุบันของทีม Cure Bowl ,Citrus Bowl และCamping World Bowl
แหล่งข้อมูลอื่น

เว็บไซต์ทางการ
แครอน บัตเลอร์

แครอน บัตเลอร์
เจมส์ แครอน บัตเลอร์ (อังกฤษ: James Caron Butler) หรือเป็นที่รู้จักในชื่อ แครอน บัตเลอร์ (อังกฤษ: Caron Butler) (13 มีนาคม ค.ศ. 1980) เป็นนักบาสเกตบอลอาชีพชาวอเมริกัน ปัจจุบันเล่นตำแหน่งสมอลฟอร์เวิร์ด ให้กับทีมดัลลาสมาเวอริกส์ของเอ็นบีเอ
แครนเบอร์รี

| แครนเบอร์รี |
| --- | --- |

พุ่มแครนเบอร์รีกับผลที่บางส่วนอยู่ใต้น้ำ

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Ericales
วงศ์:: Ericaceae
สกุล:: Vaccinium
สกุลย่อย:: Oxycoccus

Species
 Vaccinium erythrocarpum  Vaccinium macrocarpon  Vaccinium microcarpum  Vaccinium oxycoccos
แครนเบอร์รี (อังกฤษ: cranberry) อยู่ในกลุ่มไม้พุ้มแคระไม่ผลัดใบหรือมีลำต้นเป็นเถายาว (trailing vine) ในจีนัสย่อย Oxycoccus ในจีนัส Vaccinium พบในพรุที่เป็นกรดตลอดบริเวณหนาวในซีกโลกเหนือ
ประวัติแครนเบอร์รี่
แครนเบอร์รี่มีต้นกำเนิดในทวีปอเมริกาเหนือและแคนาดา เป็นผลไม้ในตระกูลเบอร์รี่ที่มีอายุยืน นิยมปลูกมากในแถบอเมริกา ยุโรป รัสเซียและแคนาดา ในสมัยโบราณชาวอเมริกันนำผลไม้ชนิดนี้มาประกอบอาหารหลากหลายชนิดเพื่อรับประทาน โดยเฉพาะชาวอังกฤษที่อพยพมาพำนักอาศัยอยู่ในอเมริกาสมัยก่อน นิยมใช้แครนเบอร์รี่ในวันขอบคุณพระเจ้า ก่อนจะถูกส่งแพร่กระจายในยุโรปในปี ค.ศ. 1820 และกลายเป็นผลไม้ที่มีชื่อเสียงนับแต่นั้นเป็นต้นมา เพราะมีสรรพคุณที่ช่วยให้ร่างกายต่อสู้กับเชื้อโรคต่าง ๆ
แครนเบอร์รีจะให้สารอาหารดังนี้
พลังงาน 46 กิโลแคลอรี
ไฟเบอร์ 4.6 กรัม
น้ำตาล 4.04 กรัม
แคลเซียม 8 มิลลิกรัม
แมกนีเซียม 6 มิลลิกรัม
แมงกานีส 0.15 มิลลิกรัม
ฟอสฟอรัส 13 มิลลิกรัม
โพแทสเซียม 85 มิลลิกรัม
โซเดียม 2 มิลลิกรัม
วิตามินซี 13.3 มิลลิกรัม
วิตามินเอ 60 IU
วิตามินเค 5.1 ไมโครกรัม
แคโรทีน 36 ไมโครกรัม
ลูทีน และซีแซนทีน 91 ไมโครกรัม
↑  แครนเบอร์รี่ ไม้ผลประดับที่ให้มากกว่าความงามในสวนสวย
แคนต์เลตโก

"แคนต์เลตโก" (อังกฤษ: Can't Let Go) เป็นเพลงบัลลาดเขียนและโปรดิวซ์โดยมารายห์ แครีและวอลเตอร์ อฟานาเซียฟ ที่บันทึกเสียงในอัลบั้มชุดที่ 2 ของแครีที่ชื่อ Emotions (1991) เป็นซิงเกิลที่ 2 ของอัลบั้มที่ออกในปี ค.ศ. 1991 ในสหรัฐอเมริกา
หลังจากที่แครีเกิดความขัดแย้งกับนักเขียนที่เคยร่วมงานมาก่อนคือ เบน มาร์กูลีส์ อันเนื่องจากความขัดแย้งด้านเงิน ค่ายเพลงของเธอจึงแนะนำให้เธอร่วมงานกับโปรดิวเซอร์คนอื่นที่ทำงานในอัลบั้มเปิดตัวอย่าง เรตต์ ลอว์เรนซ์, ริก เวก และนาราดา ไมเคิล วอลเดน โดยเธอเลือกที่ร่วมงานกับวอลเตอร์ อฟานาเซียฟที่เคยโปรดิวซ์ซิงเกิล "Love Takes Time" (1990) หลังจากออกซิงเกิล "Emotions", "Can't Let Go" ทั้ง 2 เพลงก็มีการประชาสัมพันธ์ที่รายการดิอาร์เซนิโอฮอลโชว์ ในเดือนกันยายนปี 1991 และรายการแซตเทอร์เดย์ไนต์ไลฟ์ ในเดือนพฤศจิกายน 1991
ทั้ง 2 ก่อนหน้านั้น ทั้ง 5 ซิงเกิลของเธอขึ้นอันดับ 1 บนบิลบอร์ดฮอต 100 แต่ "แคนต์เลตโก" หยุดอยู่ที่อันดับ 2 (พ่ายให้เพลง "All 4 Love" ของวงคัลเลอร์มีแบดด์) และติดชาร์ยาวนาน 17 สัปดาห์บนท็อป 40 เพลงนี้ติดอันดับที่ 23 ของชาร์ตประจำปี 1992 ของฮอต 100 มิวสิกวิดีโอเพลงนี้กำกับโดย จิม ซอนเซโร ถ่ายทำในรูปแบบขาว-ดำ
รายชื่อเพลง

Worldwide CD single
"Can't Let Go" (edit)
"To Be Around You"
European CD maxi-single #1
"Can't Let Go" (edit)
"To Be Around You"
"The Wind"
European CD maxi-single #2
"Can't Let Go" (edit)
"I Don't Wanna Cry"
"All in Your Mind"
ชาร์ต

| ชาร์ต (1991) | อันดับสูงสุด |
| --- | --- |
Australian Singles Chart: 63
Canadian Singles Chart: 7
Dutch Singles Chart: 77
UK Singles Chart: 20
U.S. Billboard Hot 100: 2
U.S. Billboard Hot Adult Contemporary Tracks: 1
U.S. Billboard Hot R&B/Hip-Hop Songs: 2
แครอล มอร์ริส

แครอล มอร์ริส
แครอล มอร์ริส (อังกฤษ: Carol Morris) ชาวอเมริกัน เกิดเมื่อวันที่ 8 เมษายน พ.ศ. 2479 เป็น นางงามจากรัฐไอโอวา ที่คว้ามงกุฎมิสยูเอสเอ และได้เป็นตัวแทนประเทศสหรัฐอเมริกา ใน การประกวด นางงามจักรวาล 1956 และชนะเลิศคว้ามงกุฎนางงามจักรวาลได้เป็น คนที่ 2 ของสหรัฐอเมริกา
แคนเดิลอินเดอะวินด์

"แคนเดิลอินเดอะวินด์" (อังกฤษ: Candle in the Wind) เป็นเพลงที่เซอร์ เอลตัน จอห์นประพันธ์ดนตรีขึ้น และประพันธ์เนื้อเพลงโดยเบอร์นีย์ ทอพีน เมื่อปี ค.ศ. 1973 เพื่อเป็นการไว้อาลัยให้แก่มาริลิน มอนโร ที่เสียชีวิตเมื่อ 11 ปีก่อน และต่อมาได้ใช้เป็นเพลงในพระราชพิธีพระศพของไดอาน่า เจ้าหญิงแห่งเวลส์ด้วย
เพลงนี้เปิดตัวครั้งแรกเมื่อปี ค.ศ. 1973 โดยเซอร์เอลตัน จอห์น กับอัลบั้มกูดบายเยลโลว์บริกค์โรด เนื้อเพลงเปรียบเทียบถึงชีวิตของมาริลิน มอนโร (ประโยคแรกขึ้นต้นว่า "Goodbye Norma Jean" ซึ่งหมายถึงมาริลิน เพราะชื่อจริงของเธอคือ Norma Jeane Mortenson) โดยกล่าวถึงความอ้างว้างเปลี่ยวเหงาของเธอในปีสุดท้ายแห่งชีวิต ทอพีนผู้ประพันธ์เพลงนี้ได้รับแรงบันดาลใจของเนื้อเพลงจากประโยคว่า "candle in the wind" ซึ่งเป็นการไว้อาลัยถึงนักร้องและนักแต่งเพลงชื่อดัง เจนีส จอพลีน
ในปี ค.ศ. 1997 เซอร์เอลตัน จอห์นได้นำเพลงนี้มาร้อง เป็นการไว้อาลัยให้แก่ผู้หญิงที่มีชื่อเสียงที่สุดอีกคนหนึ่งของโลกคือ ไดอาน่า เจ้าหญิงแห่งเวลส์ ในงานพระราชพิธีพระศพนั้น เป็นการร้องสดเพียงครั้งเดียวของท่านเซอร์ และเพลงนี้ได้รับการกล่าวขวัญถึง และกลายเป็นเพลงที่ "ฮิต" ติดอันดับในเวลาต่อมา ใน ค.ศ. 2006 เพลงนี้ได้รับการบันทึกว่าเป็นเพลงที่มียอดขายสูงที่สุดในโลก
ในงานพระราชพิธีพระศพนั้นไม่ใช่แต่เพียงจอห์นเท่านั้นที่รู้สึกเศร้าโศกเสียใจ หากแต่คนรอบข้างและทั้งโลกที่เสียดายต่อการจากไปของไดอาน่า จอห์นได้เปลี่ยนเนื้อเพลงท่อนแรกเสียใหม่จาก "Goodbye Norma Jean" เป็น "Goodbye England's Rose" ท่านเซอร์ได้สร้างความเป็นคู่ขนาน ทั้งเหมือนและแตกต่างระหว่างสตรีชื่อก้องโลกทั้งสองด้วยบทเพลงนี้ แม้ว่าทั้งคู่จะมีชีวิตที่แตกต่างกันมาก แต่ก็เหมือนกันในข้อที่ต้องทุกข์ทรมาน "เพราะ" และ "เพื่อ" คนอื่นเช่นกัน ท่อนหนึ่งของเนื้อเพลงที่กินใจผู้ชมมากที่สุดคือท่อนที่ว่า "Your candle's burned out long before...your legend ever will...." (เทียนน้อยของเธอดับสิ้นนานไป แต่ตำนานของเธอจะไม่เสื่อมทรามตามลง)
บุคลากร

เอลตัน จอห์น – เปียโน, ร้องนำ
เดวี จอห์นสตัน – กีตาร์ไฟฟ้า, กีตาร์โปร่ง, ร้องสนับสนุน
ดี เมอร์เรย์ – กีตาร์เบส, ร้องสนับสนุน
ไนเจล ออลส์สัน – กลอง, ร้องสนับสนุน
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| United Kingdom (BPI) | Silver | 200,000 |
 ตัวเลขสตรีมมิงและยอดขายขึ้นอยู่กับการรับรองเพียงอย่างเดียว
แคทเธอรีน วูดวิลล์ ดัชเชสแห่งบักกิงแฮม

ภาพเหมือนของแคทเธอรีน วูดวิลล์ ที่วาดในปี ค.ศ. 1483
แคทเธอรีน วูดวิลล์ (อังกฤษ: Catherine Woodville หรือ Wydville หรือ Wydeville หรือ Widvile) เป็นสมาชิกครอบครัววูดวิลล์ที่ขึ้นมาเรืองอำนาจหลังพระเจ้าเอ็ดเวิร์ดที่ 4 แห่งอังกฤษสมรสกับเอลิซาเบธ วูดวิลล์ พี่สาวของเธอ
ความตกต่ำในรัชสมัยของพระเจ้าริชาร์ดที่ 3

พระเจ้าเอ็ดเวิร์ดที่ 4 สิ้นพระชนม์อย่างกระทันหันในเดือนเมษายน ค.ศ. 1483 ผู้สืบทอดบัลลังก์ต่อจากพระองค์คือพระเจ้าเอ็ดเวิร์ดที่ 5 พระโอรสน้อย ทว่าริชาร์ด ดยุคแห่งกลอสเตอร์ พระอนุชาของพระเจ้าเอ็ดเวิร์ดที่ 4 ได้แย่งชิงบัลลังก์ไปจากพระภาติยะโดยมีสามีของแคทเธอรีนให้การช่วยเหลือ พระเจ้าเอ็ดเวิร์ดที่ 5 และริชาร์ด ดยุคแห่งยอร์กผู้เป็นพระอนุชาถูกจองจำในหอคอยลอนดอนตามคำแนะนำของเฮนรี เฮนรีได้รับการตกรางวัลก้อนโตจากพระเจ้าริชาร์ดที่ 3 เนื่องจากพระเจ้าริชาร์ดเป็นศัตรูตัวฉกาจของครอบครัวของแคทเธอรีน เธอจึงไม่ได้เข้าร่วมพิธีราชาภิเษกของพระองค์
ฤดูใบไม้ร่วงของปี ค.ศ. 1483 เจ้าชายทั้งสองหายตัวไปจากหอคอยและไม่มีใครได้พบเห็นอีกเลย ในดือนตุลาคม ดยุคแห่งบักกิงแฮมได้ตัดสินใจก่อกบฏต่อพระเจ้าริชาร์ดที่ 3 ด้วยเหตุผลบางอย่างและได้เข้าร่วมเป็นกลุ่มผู้สนับสนุนเฮนรี ทิวดอร์ผู้ถูกเนรเทศไปอยู่ที่เบรอตาญให้ขึ้นครองบัลลังก์ เขาพยายามปลุกระดมผู้สนับสนุนฝ่ายแลงคัสเตอร์ในรัฐชายแดนเวลส์ แคทเธอรีนตามสามีเดินทางออกจากเบรกอนไปแวบรีโดยทิ้งบุตรสาวไว้ที่เบรกอน ด้วยปัญหาด้านสภาพอากาศการก่อกบฏได้ล้มเหลว ดยุคแห่งบักกิงแฮมหนีไปโดยฝากฝังบุตรชายคนโตให้อัศวินที่ไว้ใจช่วยคุ้มครอง สุดท้ายเขาถูกจับกุมตัวได้และถูกตัดหัวที่ซอลส์บรีในวันที่ 2 พฤศจิกายน ค.ศ. 1483 ในพินัยกรรมดยุคแห่งบักกิงแฮมทิ้งมรดกเป็นเงิน 1,000 มาร์คไว้ให้แคทเธอรีน แต่เธอถูกสภานิติบัญญัติเพิกถอนสิทธิ์และริบเงินก้อนดังกล่าวไป
กษัตริย์ส่งคนออกตามล่าแคทเธอรีนกับลูกๆ บุตรชายคนโตของเธอรอดจากการถูกจับกุมตัวแต่แคทเธอรีนกับเฮนรีถูกคริสโตเฟอร์ เวลล์สบอร์นและริชาร์ด ฮัดเดิลสตันพบตัวและถูกนำตัวไปลอนดอน เดือนธันวาคม ค.ศ. 1483 แคทเธอรีนได้รับอนุญาตให้พาบุตรสาวและข้ารับใช้จากเวลส์มาอยู่ที่ลอนดอน แต่ไม่มีใครรู้ว่าในรัชสมัยที่เหลืออยู่ของพระเจ้าริชาร์ดที่ 3 แท้จริงแล้วเธออยู่ที่ไหน บางทีเธออาจตามไปสมทบกับพระราชินีเอลิซาเบธผู้เป็นพี่สาวที่หลบภัยอยู่ในวิหารเวสต์มินสเตอร์ หรือไม่เธออาจถูกขังไว้ที่ไหนซักแห่งในลอนดอนในศาสนสถาน หรือไม่ก็อยู่ในครัวเรือนของขุนนางที่กษัตริย์ไว้ใจตามวิถีปฏิบัติทั่วไปของยุคนั้น วันที่ 24 เมษายน ค.ศ. 1484 พระเจ้าริชาร์ดได้พระราชทานเงิน 200 ปอนด์ต่อปีจากรายได้ของทอนบริดจ์ในเคนต์ให้แก่เธอ
แคซซี เดวิด

| แคซซี เดวิด |
| --- | --- |
เดวิดที่งาน SXSW 2024
เกิด:  (1994-05-10) 10 พฤษภาคม ค.ศ. 1994 (30 ปี)
การศึกษา: วิทยาลัยเอเมอร์สัน (ปริญญาตรีศิลปศาสตร์)
อาชีพ: นักเขียนบท, นักแสดง
บิดามารดา: แลร์รี เดวิด (บิดา) ลอรี เดวิด (มารดา)
แคซซี ลอเรล เดวิด (อังกฤษ: Cazzie Laurel David) หรือรู้จักในชื่อ แจซซี เดวิด (เกิดเมื่อวันที่ 10 พฤษภาคม 1994) เป็นนักเขียนบทและนักแสดงชาวอเมริกัน เดวิดเป็นผู้ร่วมสร้างและร่วมแสดงในเว็บซีรีส์เรื่อง Eighty-Sixed (2017)  หนังสือรวมบทความเล่มแรกของเธอชื่อ No One Asked For This ถูกตีพิมพ์ในปี 2020 นอกจากนี้ เธอยังปรากฏตัวในซีซั่นที่สามของซีรีส์ The Umbrella Academy ทาง เน็ตฟลิกซ์ อีกด้วย
ชีวิตในวัยเด็กและการศึกษา

แคซซี เดวิด เกิดในปี 1994 เป็นลูกสาวของนักแสดงตลกและผู้ร่วมสร้างซีรีส์ Seinfeld แลร์รี เดวิด และนักเคลื่อนไหวด้านสิ่งแวดล้อมและผู้ผลิตภาพยนตร์ ลอรี เดวิด ครอบครัวของเธอนับถือศาสนายูดาย เธอมีน้องสาวหนึ่งคนชื่อ โรมี่ เดวิด[ต้องการอ้างอิง] เดวิดจบการศึกษาระดับปริญญาตรีด้านการเขียนบทภาพยนตร์และโทรทัศน์จาก วิทยาลัยเอเมอร์สัน ในปี 2016
อาชีพ

เดวิดและนักเขียนร่วม เอลิซา คาลานี สร้างเว็บซีรีส์ Eighty-Sixed ซึ่งมีทั้งหมดแปดตอน หลังจากนั้นเดวิดและคาลานีก็ได้พัฒนาเรื่อง Half-Empty สำหรับ แอมะซอนไพรม์วิดีโอ รายการนี้ได้รับการอนุมัติให้นำร่องตอนหนึ่งในปี 2019 แต่สุดท้ายไม่ได้รับการพัฒนาเป็นซีรีส์เต็ม
ในปี 2020 เดวิดได้เปิดตัวหนังสือรวมบทความของเธอชื่อ No One Asked For This ซึ่งขึ้นอันดับที่ 2 ในรายชื่อหนังสือขายดีประเภทสารคดีฉบับปกอ่อนของ เดอะนิวยอร์กไทมส์
ชีวิตส่วนตัว

เดวิดเคยคบหากับนักแสดงตลก พีท เดวิดสัน เป็นเวลาสองปีครึ่งจนถึงปี 2018
ผลงานการแสดง > โทรทัศน์

| ปี | ชื่อเรื่อง | บทบาท | หมายเหตุ |
| --- | --- | --- | --- |
| 2007 | แฮนนาห์ มอนทานา สาวเด่น เต้น ร้อง | ตัวเธอเอง | ตอน: "My Best Friend's Boyfriend" |
| 2016 | CollegeHumor Originals | นักเรียน | ตอน: "The Secret Behind Every Actress's Red Carpet Pose" |
| 2017 | Eighty-Sixed | เรมี | 8 ตอน; ผู้เขียนบท, ผู้กำกับ และผู้อำนวยการสร้าง |
| 2022 | The Umbrella Academy | เจมี่ ฮาร์กรีฟส์ / สแปร์โรว์หมายเลขหก | บทบาทประจำ (ฤดูกาล 3) |
แหล่งข้อมูลอื่น

แคซซี เดวิด ที่อินเทอร์เน็ตมูวีเดตาเบส
แคร็กเกอร์

แคร็กเกอร์ (อังกฤษ: cracker) อาจหมายถึง
แคร็กเกอร์ (อาชญากร) การก่ออาชญากรรมทางโลกไซเบอร์ มีลักษณะคล้ายกกับแฮกเกอร์แต่แตกต่างกันตรงความคิดและเจตณา แฮกเกอร์ คือผู้ที่นำความรู้ในการแฮกไปใช้ในทางที่มีประโยชน์หรือไม่มีประโยชน์ แต่เป็นผู้ที่มีความสนใจ ส่วนแครกเกอร์ คือผู้ที่นำความรู้ในการแฮกไปใช้ในการทำความผิด เช่น การขโมยข้อมูล การทำลายข้อมูล หรือแม้กระทั่งการครอบครองคอมพิวเตอร์คนอื่น
แอตแลนตา แคร็กเกอรส์ (Atlanta Crackers) ทีมเบสบอล
แบล็กแฮต หรือ แคร็กเกอร์ ใช้เรียกผู้ที่ละเมิดและล้วงเข้าสู่ระบบความปลอดภัยคอมพิวเตอร์ในทางผิดกฎหมาย คล้ายคลึงกับแฮกเกอร์
แคร็กเกอร์ (อาหาร) ขนมปังอบกรอบ
แคร็กเกอร์ (ภาพยนตร์) ภาพยนตร์ปี 1984 นำแสดงโดย ชอน เพนน์
คำสแลงเรียกชื่อผู้ขายแคร็กโคเคน
แคปต์ชา

นี่คือแคปต์ชาของ "smwm" ที่ถูกปิดบังข้อความจากการตีความของคอมพิวเตอร์ โดยการบิดตัวอักษรและเพิ่มการไล่ระดับสีพื้นหลังเล็กน้อย
โดยปกติแล้วแคปต์ชาจะมีช่องข้อความข้างใต้ ซึ่งจะเป็นที่ที่ให้ผู้ใช้ใส่ข้อความที่พวกเขาเห็น โดยในกรณีนี้คือ "sclt ..was here"
แคปต์ชา (อังกฤษ: CAPTCHA; /kæp.tʃə/) คือการทดสอบเพื่อเข้าสู่ระบบคอมพิวเตอร์แบบโต้ตอบชนิดหนึ่ง เพื่อทดสอบว่าผู้ใช้งานเป็นมนุษย์จริงหรือไม่ (ว่าไม่ใช่บอตหรือโปรแกรมอัตโนมัติ) คำว่า CAPTCHA ย่อมาจาก "Completely Automated Public Turing test to tell Computers and Humans Apart"  (การทดสอบของทัวริงสาธารณะแบบอัตโนมัติเพื่อแยกแยะว่าเป็นคอมพิวเตอร์กับมนุษย์อย่างสมบูรณ์)
คำนี้ได้ถูกบัญญัติในปี พ.ศ. 2543 โดย ลูอิส วอน ออห์น, มานูเอล บลูม, นิโคลัส เจ. ฮอปเปอร์ และจอห์น แลงฟอร์ด ซึ่งแคปต์ชาชนิดที่เราใช้ส่วนใหญ่ได้ถูกคิดค้นโดย 2 กลุ่มที่ทำงานร่วมกัน นั่นคือ (1) มาร์ก ดี. ลิลลิบริดจ์, มาร์ติน อบาดิ, คริชนา ภารัต และแอนเดร โบรเดอร์ และ (2) อิราน เรเชฟ, กิลี รอแนน, ไอลอน โซแลน รูปแบบของแคปต์ชานี้ต้องการให้ผู้ใช้พิมพ์ตัวอักษรของภาพที่บิดเบี้ยว บางครั้งอาจมีการเพิ่มตัวอักษรหรือตัวเลขที่ปิดบังไว้ที่ปรากฏบนหน้าจอ เนื่องจากการทดสอบนี้ถูกบริหารจัดการโดยคอมพิวเตอร์ ซึ่งตรงข้ามกับการทดสอบทัวริงที่ใช้มนุษย์ในการบริหารจัดการ ดังนั้นแล้วในบางครั้งก็อาจมีการอธิบายแคปต์ชาไว้ว่าเป็นการทดสอบของทัวริงแบบย้อนกลับ
แคปต์ชาอาจใช้ในการตอบกลับฟอรั่มหรือเว็บบอร์ดสาธารณะทั่วไปตามอินเทอร์เน็ต ทั้งนี้เพื่อป้องกันบอตหรือโปรแกรมอัตโนมัติทำการส่งข้อความไม่พึงประสงค์ เช่น สแปม หรือโฆษณา เป็นต้น
ดูเพิ่ม

รีแคปต์ชา
ไมโครเพย์เมนต์
แหล่งข้อมูลอื่น

เว็บไซต์ captcha.org
แคปต์ชา ที่เว็บไซต์ Curlie
b.Thanate (7 กุมภาพันธ์ 2013). "[App.th] CAPTCHA in Thai". Blognone.
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ 
อื่น ๆ:  IdRef
แคริโอไทป์

คาริโอแกรมของมนุษย์เพศชายคนหนึ่ง ย้อมด้วยสีเจียมซา
แคริโอไทป์หรือคาริโอไทป์ (อังกฤษ: karyotype) หมายถึงจำนวนและลักษณะของโครโมโซมในนิวเคลียสของเซลล์ยูคาริโอต นอกจากนี้ยังใช้เวลากล่าวถึงชุดของโครโมโซมทั้งหมดของสิ่งมีชีวิตสายพันธุ์หนึ่ง หรือสิ่งมีชีวิตอื่นๆอีกด้วย
แครา ดีโอกวาร์ดี

| แครา ดีโอกวาร์ดี |
| --- | --- |
ดีโอกวาร์ดี ใน ค.ศ. 2005
ข้อมูลพื้นฐาน
ชื่อเกิด: แครา เอลิซาเบธ ดีโอกวาร์ดี
เกิด:  (1970-12-09) 9 ธันวาคม ค.ศ. 1970 (53 ปี) ออสซินิง, รัฐนิวยอร์ก, สหรัฐอเมริกา
ที่เกิด: นิวโรเชลล์, รัฐนิวยอร์ก, สหรัฐอเมริกา
ศิษย์เก่า: Duke University
แนวเพลง: ป็อปร็อก
อาชีพ: นักแต่งเพลง, โปรดิวเซอร์เพลง, ฝ่ายคัดสรรและพัฒนาศิลปิน, นักจัดจำหน่ายดนตรี, นักร้อง, ผู้มีชื่อเสียงทางโทรทัศน์, นักเรียบเรียงดนตรี
เครื่องดนตรี: ร้องนำ, เปียโน, กีตาร์[ต้องการอ้างอิง]
ช่วงปี: 1999–ปัจจุบัน
ค่ายเพลง: Interscope, Rocket (Platinum Weird)   Warner Bros. (A&R)

เว็บไซต์: karadioguardi.com
นักดนตรี
แครา เอลิซาเบธ ดีโอกวาร์ดี (อังกฤษ: Kara Elizabeth DioGuardi เกิด 9 ธันวาคม ค.ศ. 1970) เป็นนักร้องนักแต่งเพลง โปรดิวเซอร์เพลง นักจัดจำหน่ายดนตรี ผู้บริหารฝ่ายคัดสรรและพัฒนาศิลปิน คีตกวี และผู้มีชื่อเสียงทางโทรทัศน์ชาวอเมริกัน เธอเขียนเพลงแนวป็อปร็อกเป็นหลัก ดีโอกวาร์ดีทำงานให้นักร้องที่มีชื่อเสียงมากมาย ยอดขายอัลบั้มที่มีเพลงของเธอทำยอดขายได้ 160 ล้านชุดทั่วโลก ดีโวกวาร์ดีเป็นนักเขียนที่ได้เข้าชิงรางวัลแกรมมี เป็นผู้ชนะรางวัลมิวสิกฟอร์ไลฟ์อะวอร์ดของแนมม์ 2011 ชนะรางวัลซองไรเตอร์ไอคอนอะวอร์ดของเอ็นเอ็มพีเอ 2009 และป็อปซองไรเทอร์ออฟเดอะเยียร์ของบีเอ็มไอ 2007 และได้รับรางวัลของบีเอ็มไออีกกว่า 19 รางวัลในฐานะร่วมแต่งเพลงจนถูกเปิดในวิทยุมากที่สุด
แคร์รี ฟิชเชอร์

| แคร์รี ฟิชเชอร์ |
| --- | --- |

เกิด: แคร์รี ฟรานเซส ฟิชเชอร์ 21 ตุลาคม ค.ศ. 1956(1956-10-21) เบเวอร์ลีฮิลส์ รัฐแคลิฟอร์เนีย สหรัฐอเมริกา
เสียชีวิต: 27 ธันวาคม ค.ศ. 2016(2016-12-27) (60 ปี) ลอสแอนเจลิส รัฐแคลิฟอร์เนีย สหรัฐอเมริกา
อาชีพ: นักแสดง นักเขียน โปรดิวเซอร์ นักพูด
ปีปฏิบัติงาน: 1969–2016
คู่สมรส: Paul Simon (สมรส 1983; หย่า 1984)
คู่รัก: Bryan Lourd (1991–1994)
บุตร: Billie Lourd
บิดามารดา:   Eddie Fisher  Debbie Reynolds 
ญาติ:   Todd Fisher (พี่/น้องชาย)  Joely Fisher (พี่/น้องสาวร่วมพ่อแม่)  Tricia Leigh Fisher (พี่/น้องสาวร่วมพ่อแม่) 
แคร์รี ฟรานเซส ฟิชเชอร์ (อังกฤษ: Carrie Frances Fisher; 21 ตุลาคม ค.ศ. 1956 - 27 ธันวาคม ค.ศ. 2016) เป็นนักแสดง นักเขียน โปรดิวเซอร์ นักพูดชาวอเมริกัน เป็นที่รู้จักจากบทเลอา ออร์กานา ในภาพยนตร์ชุดสตาร์ วอร์ส
ฟิชเชอร์ เสียชีวิตเมื่อวันที่ 27 ธันวาคม พ.ศ. 2559 ที่ศูนย์การแพทย์โรนัลด์ เรแกน ในเมืองแคลิฟอร์เนียหลังจากประสบภาวะหัวใจหยุดเต้นเฉียบพลัน ระหว่างการโดยสารเครื่องบินจากลอนดอนมายังลอสแอนเจลิส ผลงานแสดงเรื่องสุดท้ายของเธอคือ สตาร์ วอร์ส: ปัจฉิมบทแห่งเจได มีกำหนดออกฉายในวันที่ 15 ธันวาคม พ.ศ. 2560